[pic] | COMISIA COMUNITĂȚILOR EUROPENE |

Bruxelles, 10.12.2008

COM(2008) 859 final

COMUNICAREA COMISIEI CĂTRE PARLAMENTUL EUROPEAN ȘI CONSILIU

privind revizuirea cadrului financiar multianual (2007–2013)

Propunere de

DECIZIE A PARLAMENTULUI EUROPEAN ȘI A CONSILIULUI

de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual

COMUNICAREA COMISIEI CĂTRE PARLAMENTUL EUROPEAN ȘI CONSILIU

privind revizuirea cadrului financiar multianual (2007–2013)

Finanțarea interconexiunilor transeuropene energetice și a proiectelor de infrastructură privind banda largă în cadrul Planului european de redresare economică

Prezenta comunicare cuprinde o propunere de revizuire a cadrului financiar multianual (denumit în continuare „cadrul financiar”) în conformitate cu punctele 21 - 23 din Acordul interinstituțional (AII) din 17 mai 2006 privind disciplina bugetară și buna gestiune financiară.

Punctul 21 din IIA prevede că, în cazul unor circumstanțe neprevăzute, Comisia poate propune revizuirea cadrului financiar în conformitate cu plafonul aferent resurselor proprii.

Potrivit punctului 22, orice decizie de revizuire a cadrului financiar cu până la 0,03% din VNB al Uniunii Europene trebuie adoptată de comun acord de către cele două componente ale autorității bugetare în conformitate cu procedura de vot stabilită la articolul 272 alineatul (9) paragraful al cincilea din Tratatului de instituire a Comunității Europene. Orice revizuire de peste 0,03% din VNB al Uniunii Europene se ia de comun acord de către cele două componente ale autorității bugetare, Consiliul hotărând în unanimitate.

Punctul 23 din AII introduce un număr de condiții specifice pe care instituțiile trebuie să le respecte:

1. Instituțiile examinează posibilitatea de realocare a cheltuielilor între programele incluse în capitolul revizuit, ținând seama în mod special, de orice subutilizare estimată a alocărilor. Obiectivul ar trebui să fie ca o parte semnificativă a sumei, în termeni absoluți și ca procent din noua cheltuială planificată, să se încadreze în plafonul existent al capitolului.

2. Instituțiile examinează posibilitatea de a compensa orice majorare a plafonului pentru un capitol prin scăderea plafonului pentru un alt capitol.

3. Nicio revizuire a cheltuielilor obligatorii din cadrul financiar nu trebuie să conducă la o reducere a sumelor disponibile pentru cheltuielile neobligatorii[1].

4. Orice revizuire trebuie să mențină o relație adecvată între angajamente și plăți.

1. NEVOI DE FINANțARE SUPLIMENTARE DATORATE UNOR SITUAțII NEPREVăZUTE

La 26 noiembrie 2008, Comisia a înaintat o propunere cuprinzătoare privind un plan european de redresare economică, care vizează să utilizeze și să coordoneze toate instrumentele de care dispun Uniunea și statele sale membre pentru a răspunde la recesiunea economiei europene ce se prefigurează ca o consecință a crizei financiare[2]. O criza mondială de asemenea anvergură la nivelul piețelor financiare și al economiei mondiale ar reprezenta o circumstanță neprevăzută în sensul punctului 21 din Acordul interinstituțional din 17 mai 2006[3]. Aceasta necesită o acțiune rapidă, ambițioasă și bine orientată, după cum s-a propus în Planul european de redresare economică.

Planul prevede acordarea coordonată a unui stimul fiscal în valoare de aproximativ 200 de miliarde EUR, respectiv 1,5% din PIB, dintre care aproximativ 170 de miliarde EUR sunt oferite de acțiuni înscrise în bugetele statelor membre, iar aproximativ 30 de miliarde EUR la nivel european, din bugetul UE și de la Banca Europeană de Investiții (BEI).

Ca parte a contribuției UE la acest stimul, planul propune îmbunătățirea interconexiunilor energetice și a infrastructurii de banda largă, prin mobilizarea unei sume suplimentare de 5 miliarde EUR pentru anii 2009 și 2010. Se consideră că accelerarea investițiilor în aceste domenii ca parte a tranziției structurale majore către o economie cu emisii scăzute de dioxid de carbon va oferi beneficii atât imediate cât și de lungă durată în favoarea Uniunii.

Comisia își menține pe deplin angajamentul privind disciplina bugetară, în conformitate cu Acordul interinstituțional din 17 mai 2006. Cu toate acestea, în contextul unei crize economice de dimensiuni fără precedent, Comisia sugerează să se folosească sume disponibile în plafoanele cadrului financiar care altfel ar rămâne necheltuite.

2. POSIBILITățI DE REALOCARE A CHELTUIELILOR ÎN CADRUL PLAFONULUI RUBRICII 1A

În conformitate cu punctul 23 din AII, Comisia a examinat posibilitatea de realocare a cheltuielilor între programele incluse în capitolul vizat de propunerea de revizuire, ținând seama în mod special de orice subutilizare estimată a alocărilor. Se pare că toate aceste programe au fost adoptate cu pachetele financiare respective și nu există în acest moment posibilitatea de redistribuire sau reconfigurare semnificativă a pachetelor financiare în cadrul plafoanelor anuale. În plus, scopul revizuirii propuse este de a oferi mijloace suplimentare pentru operarea tranziției către o economie cu emisii scăzute de dioxid de carbon, în conformitate cu abordarea Planului european de redresare economică, fără ca aceasta să prejudicieze programele prioritare și activitățile finanțate în cadrul rubricii 1A.

Punctul 13 din AII prevede că instituțiile au obligația să garanteze disponibilitatea unor „marje suficiente” sub plafoane. În conformitate cu ultima programare financiară[4], marjele disponibile sub plafoanele rubricii 1A pentru perioada 2009-2013 sunt în valoare de 684 de milioane EUR. Având in vedere punctul 13 din AII, Comisia concluzionează că marjele rubricii 1A nu pot fi utilizate pentru acoperirea nevoilor de finanțare a activităților suplimentare prevăzute de Planul european de redresare economică.

3. POSIBILITățILE DE COMPENSARE A MAJORăRII UNUI PLAFON PRIN REDUCEREA ALTUI PLAFON

Comisia consideră că 5 000 de milioane EUR pot fi disponibilizate către rubrica 1A „Competitivitate pentru creștere și ocuparea forței de muncă” prin utilizarea marjelor de la rubrica 2 „Conservarea și gestionarea resurselor naturale”.

Marjele disponibile sau preconizate pentru rubrica 2 sunt de 3 600 de milioane EUR în 2008 și 3 850 de milioane EUR în 2009.

Marja considerabilă prevăzută pentru 2009 se datorează, în mare parte, nivelului ridicat al venitului alocat estimat în acel an (1 050 de milioane EUR) și nivelului ridicat al venitului alocat reportat din 2008 (1 340 de milioane EUR). Aceasta se explică, de asemenea, prin nivelul foarte scăzut al cheltuielilor de piață.

Prin urmare, Comisia propune creșterea plafonului anual în ceea ce privește creditele de angajament din rubrica 1A cu 3 000 de milioane EUR pentru 2009 și cu 2 000 de milioane EUR pentru 2010. Această creștere va fi compensată de o scădere a plafoanelor anuale pentru creditele de angajament în cadrul rubricii 2 cu 3 500 de milioane EUR pentru 2008 și cu 1 500 de milioane EUR pentru 2009.

Această decizie nu va afecta finanțarea cheltuielilor solicitate pentru Politica agricolă comună (PAC). În ceea ce privește scăderea de la rubrica 2, Comisia se angajează să ia toate măsurile adecvate pentru a se asigura că deciziile luate privind cheltuielile PAC și finanțarea acestora, inclusiv acordul privind evaluarea „stării de sănătate”, sunt respectate.

4. MENțINEREA UNEI RELAțII ADECVATE ÎNTRE ANGAJAMENTE șI PLățI

Punctul 23 din AII prevede, de asemenea, ca orice revizuire să mențină o relație adecvată între angajamente și plăți.

Pe baza configurației estimate a angajamentelor suplimentare de la rubrica 1A și a reducerii corespunzătoare a plăților privind rubrica 2, plafoanele anuale pentru creditele de plată ar trebui modificate după cum urmează:

Total credite de plată

(MEUR în prețuri curente) |2007 |2008 |2009 |2010 |2011 |2012 |2013 | 2007-2013 | |- plafonul AII actual[5] |122 190 |129 681 |123 858 |133 505 |133 452 |140 200 |142 408 | 925 294 | |- modificarea necesară |0 |-3 500 |-1 110 |1 070 |1 590 |1 450 |500 |0 | | Pe ansamblu, această modificare este neutră în termeni bugetari.

5. IMAGINE DE ANSAMBLU A PROPUNERII DE REVIZUIRE A CADRULUI FINANCIAR

Tabelul de mai jos rezumă propunerile de modificări ale plafoanelor cadrului financiar. Sumele sunt exprimate în prețuri curente.

Credite de angajament (MEUR) |2007 |2008 |2009 |2010 |2011 |2012 |2013 | 2007-2013 | | Rubrica 1A – Competitivitate pentru creștere economică și ocuparea forței de muncă | 0 |0 |3 000 |2 000 |0 |0 |0 | 5 000 | | Rubrica 2 – Conservarea și gestiunea resurselor naturale | 0 |-3 500 |-1 500 |0 |0 |0 |0 | -5 000 | | Total modificări ale creditelor de angajament |0 |-3 500 |1 500 |2 000 |0 |0 |0 |0 | |Total modificări ale creditelor de plată |0 |-3 500 |-1 110 |1 070 |1 590 |1 450 |500 |0 | | Aceste modificări conduc la tabelul de mai jos al cadrului financiar în prețuri curente.

Decizia oficială asupra revizuirii cadrului financiar trebuie să facă trimitere la tabelul de bază aprobat în AII și care este exprimat în prețuri constante 2004. Sumele exprimate în prețuri curente trebuie deci reevaluate în prețuri 2004 cu ajutorul unei deflator fix de 2% pe an, în conformitate cu punctul 16 din acordul AII.

CADRUL FINANCIAR 2007-2013 REVIZUIT ÎN CONTEXTUL PLANULUI EUROPEAN DE REDRESARE ECONOMIC

(MEUR în prețuri curente)

[pic]

Propunere de

DECIZIE A PARLAMENTULUI EUROPEAN ȘI A CONSILIULUI

de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual

PARLAMENTUL EUROPEAN ȘI CONSILIUL UNIUNII EUROPENE,

având în vedere Acordul interinstituțional din 17 mai 2006 privind disciplina bugetară și buna gestiune financiară[6], în special punctul 21, punctul 22 primele două paragrafe și punctul 23,

având în vedere propunerea Comisiei[7],

întrucât:

(1) La 26 noiembrie 2008 Comisia a adoptat Comunicarea către Consiliul European „Un plan european de redresare economică”[8], care vizează să utilizeze și să coordoneze toate instrumentele de care dispun Uniunea Europeană și statele sale membre pentru a răspunde la recesiunea economiei europene ce se prefigurează ca o consecință a crizei financiare. O criza mondială de asemenea anvergură la nivelul piețelor financiare și al economiei mondiale ar reprezenta o circumstanță neprevăzută în sensul punctului 21 din Acordul interinstituțional din 17 mai 2006.

(2) Planul prevede acordarea coordonată a unui stimul fiscal în valoare de aproximativ 200 de miliarde EUR, respectiv 1,5% din PIB, dintre care aproximativ 170 de miliarde EUR sunt oferite de acțiuni înscrise în bugetul statelor membre, iar aproximativ 30 de miliarde EUR ca acțiuni la nivel european, din bugetul UE și de la Banca Europeană de Investiții.

(3) Ca parte a contribuției UE la acest stimul, planul propune îmbunătățirea interconexiunilor energetice și a infrastructurii de banda largă, prin mobilizarea unei sume suplimentare de 5 miliarde EUR pentru anii 2009 și 2010. Se consideră că accelerarea investițiilor în aceste domenii ca parte a tranziției structurale majore către o economie cu emisii scăzute de dioxid de carbon va oferi beneficii atât imediate cât și de lungă durată în favoarea Uniunii Europene.

(4) Creșterea necesară a plafonului global al rubricii 1A poate fi compensată prin reducerea plafoanelor rubricii 2 „Conservarea si gestionarea resurselor naturale” pentru anii 2008 și 2009.

(5) Pentru a păstra o relație corespunzătoare între angajamente și plăți, plafoanele anuale pentru creditele de plată ar trebui ajustate.

(6) Anexa I la Acordul interinstituțional privind disciplina bugetară și buna gestiune financiară din 17 mai 2006 ar trebui să fie modificată în consecință,

DECID:

Articol unic

Anexa I la Acordul interinstituțional privind disciplina bugetară și buna gestiune financiară din 17 mai 2006 se înlocuiește cu anexa la prezenta decizie.

Adoptată la Bruxelles,

Pentru Parlamentul European Pentru Consiliu

Președintele Președintele

ANEXĂ

CADRUL FINANCIAR 2007-2013 (revizuit)

[pic]

[1] Condiția nu se aplică în cazul prezentei propuneri.

[2] COM (2008) 800 final.

[3] Acordul interinstituțional dintre Parlamentul European, Consiliu și Comisie privind disciplina bugetară și buna gestiune financiară din 17 mai 2006 (JO C 139, 14.6.2006, p. 1).

[4] SEC (2008) 514 din mai 2008.

[5] JO L 128, 16.5.2008, p. 8 și 9.

[6] JO C 139, 14.6.2006, p.1.

[7] COM(2008) ….

[8] COM (2008) 800 final.